Možnosti súčasného použitia Uniflox kvapiek a Dexa-Gentamicín masti pri očnom zápale?
Mozem použivat súčasne uniflox kvapky a očnú mast dexa-gentamicín, predtym som pouzivala tobradex mast aj kvapky ale zapal mam stale
Dobrý deň,
ďakujeme za Vašu otázku.
Medzi uvedenými liekmi dochádza k interakcii strednej závažnosti, pri ktorej sa môže zvýšiť expozícia dexametazónu (Dexa-gentamicin) a následne zvýšiť riziko výskytu nežiaducich účinkov. Avšak pri lokálnom podávaní sa nepredpokladá ich systémový účinok (alebo iba minimálny), a tým pádom je minimálne riziko vzájomného ovplyvnenia účinku.
Kombinácia očných kvapiek Uniflox a očnej masti Dexa-gentamicin je možná, ak to tak nariadil ošetrujúci lekár. Ak sa súbežne lokálne používajú viaceré očné lieky, má sa medzi podaniami dodržať interval aspoň 15 minút. V prípade liečby očnými kvapkami aj očnou masťou sa najskôr aplikujú očné kvapky a potom masť.
Prajem pekný zvyšok dňa.
S pozdravom
PharmDr. Patrícia Čečková